কুলটি(আসানসোল), ২ নভেম্বর : "অসমে পাঁচজন বাঙালিকে হত্যা কেন করা হল ? মমতা বন্দ্যোপাধ্যায় জবাব দাও।" ভাবছেন গতকালের ঘটনার পর তৃণমূলই তো আজ রাজ্যের বিভিন্ন জায়গায় মিছিল করেছে। সেখানে এমন স্লোগান কোথায় দেওয়া হল ? এই ঘটনা ঘটেছে আসানসোলের কুলটিতে। অসমের তিনসুকিয়ায় পাঁচ বাঙালি হত্যার প্রতিবাদে ধিক্কার মিছিলে খোদ তৃণমূল সুপ্রিমোর বিরুদ্ধেই স্লোগান দিয়ে বসলেন দলের নেতা। তিনি আবার আসানসোল পৌরনিগমের তৃণমূল কাউন্সিলর।